ΧάρτηςΤοποθεσία του Σταντ Λουσί-Μισέλ εντός της πόλης του Σετ.
Η **Φουτμπόλ Κλεμπ ντε Σετ 34** (γαλλικά: *Football Club de Sète 34*) είναι γαλλική ποδοσφαιρική ομάδα με έδρα το Σετ και έτος ίδρυσης το 1914.

Ο σύλλογος αποτελεί εκ των πρωτοπόρων του ποδοσφαίρου στην ευρύτερη περιοχή του Λανγκντόκ, του οποίου και αποτέλεσε κινητήριος δύναμη επί αριθμό ετών. Συγκεκριμένα, κυριάρχησε στην υψηλού επιπέδου Ντιβιζιόν ντ'Ονέρ της Νοτιοανατολικής Γαλλίας κατακτώντας τις πρώτες επτά συνεχόμενες εκδόσεις της συγκεκριμένης διοργάνωσης επικρατώντας, μεταξύ άλλων, συλλόγων όπως οι Ολεμπίκ ντε Μαρσέιγ, Σταντ Ολεμπίκ Μονπελιεραίν και ΣΚ Νιμουά.

Το 1928, η πόλη μετονομάστηκε με αποτέλεσμα, επίσης, ο σύλλογος να μετονομαστεί σε ΦΚ Σετ. Λίγο καιρό αργότερα, ο σύλλογος της περιοχής του Ερώ κατέκτησε τον πρώτο σημαντικό τίτλο της ιστορίας του, κατακτώντας το Κύπελλο Γαλλίας, επικρατώντας στον τελικό της διοργάνωσης της Ρασίνγκ Κλεμπ ντε Φρανς. Το 1932, η ΦΚ Σετ ενσωματώθηκε στο νεοσύστατο ενοποιημένο εθνικό Πρωτάθλημα Γαλλίας, το οποίο και κατέκτησε το 1934, πραγματοποιώντας, παράλληλα, το πρώτο νταμπλ στην ιστορία του γαλλικού ποδοσφαίρου, καθώς κατέκτησε στη διάρκεια της ίδιας σεζόν τόσο το πρωτάθλημα όσο και το κύπελλο. Πέντε χρόνια αργότερα, ο σύλλογος κατέκτησε εκ νέου το γαλλικό πρωτάθλημα, ωστόσο, το ξέσπασμα του Β΄ Παγκοσμίου Πολέμου οδήγησε σε μία απότομη διακοπή της πορείας του, καθώς ουδέποτε, μετά το πέρας του πολέμου, πέτυχε να επανέλθει εκ νέου στα προηγούμενα επίπεδα επιδόσεών του. Συγκεκριμένα, παρά το γεγονός πως έως το 1954 η Σετ πετύχαινε την παραμονή της στο πρωτάθλημα της Ντιβιζόν 1, ωστόσο, στη συνέχεια, ακολούθησε μία σταδιακή και σταθερή πορεία παρακμής, η οποία και ολοκληρώθηκε το 1960 με τον υποβιβασμό της στα ερασιτεχνικά πρωταθλήματα.

Υποχρεούμενος στη μετατροπή του καταστατικού του σε ερασιτεχνικού σωματείου, ο σύλλογος αγωνίστηκε σε ολόκληρη τη χρονική διάρκεια της δεκαετίας του 1960 στα πρωταθλήματα της Ντιβιζιόν ντ'Ονέρ και του Ερασιτεχνικού Πρωταθλήματος Γαλλίας, προτού επανέλθει εκ νέου στο πρωτάθλημα της Ντιβιζόν 2, όπου και αγωνίστηκε κατά την περίοδο μεταξύ 1970 και 1977, καθώς και, εκ νέου, μεταξύ του 1983 και του 1989. Το 1990, ο σύλλογος, ο οποίος έως τότε χρησιμοποιούσε ως έδρα του το Σταντ Ζωρζ-Μπαϊρού, μετακόμισε στο νεότευκτο Σταντ Λουί-Μισέλ. Έως το 2005, ο σύλλογος συμμετείχε κατά διαστήματα στα πρωταθλήματα της Ντιβιζιόν 3, του ΕΠΓ και του Νασιονάλ. Τη συγκεκριμένη χρονιά, ο σύλλογος πέτυχε την επάνοδό του στη Λιγκ 2, έπειτα από συνολικό χρονικό διάστημα 16 ετών απουσίας. Ωστόσο, καθώς απέτυχε να εξασφαλίσει την παραμονή του στην κατηγορία, ο σύλλογος υποβιβάστηκε την αμέσως επόμενη σεζόν, προτού, το 2009, οδηγηθεί στη Ντιβιζιόν ντ'Ονέρ, έχοντας προηγουμένως τεθεί υπό καθεστώς δικαστικής εκκαθάρισης. Το 2012, ο σύλλογος κατέκτησε το πρωτάθλημα, εξασφαλίζοντας, ως αποτέλεσμα, την άνοδό του στο ΕΠΓ 2, όπου και παρέμεινε για χρονικό διάστημα δύο σεζόν, προτού πετύχει, το 2014, εκ νέου, την άνοδό του στο ΕΠΓ.

Στις 16 Απριλίου 2020, κατόπιν σχετικής απόφασης της εκτελεστικής επιτροπής της Γαλλικής Ομοσπονδίας Ποδοσφαίρου, ο σύλλογος προβιβάστηκε στο Νασιονάλ, έπειτα από απουσία χρονικής διάρκειας 11 ετών, ολοκληρώνοντας τη σεζόν στην πρώτη θέση του Ομίλου Γ΄ του Νασιονάλ 2.

Τίτλοι
------

* Πρωταθλητές Γαλλίας (ανώτερο επίπεδο) : 1934, 1939
* Νικητές Κυπέλλου Γαλλίας : 1930, 1934
* Φιναλίστ Κυπέλλου Γαλλίας : 1923, 1924, 1929, 1942
* Πρωταθλητές στην DH Sud-Est : 1920, 1921, 1922, 1923, 1924, 1925, 1926, 1968.
* Πρωταθλητές στην USFSA Languedoc : 1907, 1909, 1910, 1911, 1912, 1913, 1914.

Παραπομπές
----------

1. ↑  (Γαλλικά) «National (J13) – Le FC Sète s'impose en déplacement pour la première fois de la saison !». *ΦΚ Σετ 34*. 5 Νοεμβρίου 2021. Αρχειοθετήθηκε από το πρωτότυπο στις 1 Δεκεμβρίου 2021. Ανακτήθηκε στις 19 Φεβρουαρίου 2022.
2. ↑  (Γαλλικά) Siby, Mamadou (10 Δεκεμβρίου 2021). «Sète se refait une santé». *Γαλλική Ομοσπονδία Ποδοσφαίρου*. Ανακτήθηκε στις 16 Ιουνίου 2022.
3. ↑  Minister of Youth Affairs and Sports: (Γαλλικά) *recensement des équipements sportifs, espaces et sites de pratiques en France*.
4. ↑  (Γαλλικά) «Décision de la FFF concernant les championnats amateurs et les compétitions de la FFF». *Γαλλική Ομοσπονδία Ποδοσφαίρου*. 27 Απριλίου 2020. Αρχειοθετήθηκε από το πρωτότυπο στις 1 Μαΐου 2020. Ανακτήθηκε στις 16 Ιουνίου 2022.

Εξωτερικοί σύνδεσμοι
--------------------

* (Γαλλικά) Επίσημος ιστότοπος

  

|  |  |
| --- | --- |
|  | *Αυτό το λήμμα σχετικά με το **γαλλικό** ποδόσφαιρο χρειάζεται επέκταση. Βοηθήστε τη Βικιπαίδεια επεκτείνοντάς το!*. |



|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Γαλλία
 |

 |